Diari Oficial de la Generalitat Valenciana


Sumari del DOGV 6149, del 20-11-2009 (2009/13662)

ORDRE de 5 de novembre de 2009, de la Conselleria d'Economia, Hisenda i Ocupació, per la qual s'adapten aspectes de procediment de les subvencions que s'han de concedir en virtut de diverses ordres de la mateixa conselleria que regulen la concessió de subvencions per a la realització d'accions formatives durant l'exercici 2009.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13715


Data del document
:   05-11-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * suport econòmic
    * ajuda pública
    * societat sense fins de lucre
    * organització patronal
    * empresa pública
    * ajuda a l'ocupació
    * sindicat
    * ensenyament professional
    * administració local
    * institució pública
    * aturat
    * formació professional

ORDRE de 5 de novembre de 2009, de la Conselleria d'Economia, Hisenda i Ocupació, per la qual s'adapten aspectes de procediment de les subvencions que s'han de concedir en virtut de diverses ordres de la mateixa conselleria que regulen la concessió de subvencions per a la realització d'accions formatives durant l'exercici 2009.  
 [2009/13396]  
En els diaris oficials de la Comunitat Valenciana, de 29 de gener, 30 de gener i 4 de febrer d'este any, es van publicar l'Ordre de 30 de desembre de 2008 de la Conselleria d'Economia, Hisenda i Ocupació per la qual es determina el Programa Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació dirigit prioritàriament a treballadors ocupats i es regula el procediment general per a la concessió d'ajudes durant l'exercici 2009, i l'Ordre de 30 de desembre de 2008, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i es regulen subvencions per a l'exercici 2009.  
En totes estes ordres s'establix, d'acord amb allò establit en l'article 56 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, que els cursos desenrotllats al seu empar, hauran d'iniciar-se durant l'any 2009 i finalitzar, amb caràcter general, abans del 16 de novembre del mateix any.  
En cas que l'entitat col·laboradora se li haja avançat almenys el 75% de la subvenció concedida, el curs podrà finalitzar fins al 30 d'abril de 2010, establint-se com a data límit per a sol·licitar bestretes, el 16 de novembre de 2009, tot aportant la corresponent carta de pagament, si és el cas.  
En este exercici, davant l'evident creixement del nombre de desocupats s'està facilitant un procés de desconcentració temporal de les accions formatives a fi de disposar d'una oferta formativa al llarg de tot l'any. Per este motiu, entres altres, continuen resolent accions formatives en estes dates, per això, moltes de les entitats beneficiàries, no podrien sol·licitar la bestreta permesa en la normativa, sent impossible l'acompliment de finalitzar abans del 16 de novembre de 2009, tot provocant una situació de clar desavantatge per a estes entitats.  
Per tot això, i fent ús de les facultats que em conferix la Llei 5/1983, de 30 de desembre, de Govern Valencià, modificada per la Llei 12/2007, de 20 de març, i el Decret 129/2007, de 27 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,   
ORDENE  
Article u  
Aquelles entitats que hagueren sigut subvencionades per l'Ordre de 30 de desembre de 2008 de la Conselleria d'Economia, Hisenda i Ocupació per la qual es determina el Programa Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici 2009, l'Ordre de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació dirigit prioritàriament a treballadors ocupats i es regula el procediment general per a la concessió d'ajudes durant l'exercici 2009, i l'Ordre de 30 de desembre de 2008, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i es regulen subvencions per a l'exercici 2009, mitjançant resolució de data posterior a l'1 de novembre de 2009, podran sol·licitar la bestreta de la subvenció concedida, previst en estes, en el termini de deu dies naturals, a partir de la notificació de la resolució de concessió.   
Article dos  
Les accions formatives hauran d'iniciar-se durant l'any 2009, tot establint-se la data màxima de finalització, el 30 d'abril de 2010, sempre que s'haja sol·licitat per l'entitat beneficiària una bestreta, almenys del 75% de la subvenció concedida.   
DISPOSICIONS FINALS  
Primera  
La present ordre entrarà en vigor el dia de la seua publicació en el Diari Oficial de la Comunitat Valenciana.  
Segona  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
València, 5 de novembre de 2009  
El vicepresident segon del Consell   
i conseller d'Economia, Hisenda i Ocupació,  
GERARDO CAMPS DEVESA